Ixef  Timlilit  deg wungal Nayla, yusa-d s wudem nniḍen. Imaɣri yettraju, akken yuɣ tanumi deg wungalen nniḍen, amsiwel ad as-d-yaḥku amek yemlal Mehdi akk d Nayla. Maca, anect-a ur d-yelli ara. Ma nsukkes tamuɣli ɣef temlilit-a ad d-naf d akken tusa-d amzun d tadiwnnit i d-yellan ger umaru akk d Mehdi seg tama, ger Nayla d umaru seg tama nniḍen. Deg wungal aklasiki (Le roman classique) d amsiwel id dyettawin tazwert: Adeg, Akud akk d yiwudam. Maca, deg wungal-a yal aḥric yesɛa amsiwel-ines acku yal yiwen yeḥka-d tadyant-is.Timlilit i d-yellan akk d Mehdi d tin i d-yellan s taɣuct n Mehdi, d netta i d-amsiwel:  Tikkelt tamezwarut i wallaɣ Nayla, i 31 . Tikti-a tella-d i tikelt tamenzut deg wungal Jacques le Fataliste n Denis Diderot, d netta i d-ineǧren abrid i wungal amaynut, anda imaɣri macci d win ilaqen ad yerez aqaru-is i wakken ad ad d-yawweḍ ar lebɣ-is. Anect-a yella-d ar